ट्रेन से गिर कर युवक की मौत
दतिया| सोनागिर रेलवे स्टेशन के पास लाला के ताल निवासी 18 वर्षीय दीपक पुत्र बलवीर कुशवाह की ट्रेन से गिर कर मौत हो गई। घटना बुधवार सुबह लगभग पांच बजे की है। जीआरपी शव का पीएम कराने जिला अस्पताल पहुंची। मृतक के परिजन का आरोप है कि दोस्तों ने दीपक को धक्का देकर ट्रेन से गिराया, जिससे उसकी मौत हुई। पुलिस मामले की जांच कर रही है।
दीपक सोमवार को अपने दोस्त गिट्टे, अमरे व कादर खां के साथ फरीदाबाद अंग्रेजी शराब खरीदने के लिए गया था। दीपक व उसके दोस्त शहर में अवैध शराब बेचने का काम करते थे। बुधवार को चारों सदन एक्सप्रेस से वापस दतिया आ रहे थे। इसी दौरान सोनागिर में ट्रेन से गिर कर दीपक की मौत हो गई। दोस्तों ने घटना की सूचना दीपक के परिजन व जीआरपी पुलिस को दी। पुलिस ने शव बरामद कर उसका पीएम कराया।
hin_Deva hin_Deva hin_Deva